श्री शर्मा ने कहा कि जब जेएनयू में नारा लगता है – ‘पाकिस्तान जिंदाबाद, पाकिस्तान जिंदाबाद’ और ‘भारत तेरे टुकड़े होंगें – इंशा अलाह इंशा अल्लाह’ तो राहुल गांधी कहते हैं कि सबको अपनी बात कहने का हक़ है, जब नारा लगता है – ‘भारत की बर्बादी तक – जंग रहेगी, जंग रहेगी’ तो राहुल गांधी कहते हैं कि छात्रों ने जो महसूस किया, वो बोल रहे हैं, जब नारा लगता है – ‘तुम कितने अफज़ल मारोगे, हर घर से अफज़ल निकलेगा’ तो राहुल गांधी कहते हैं कि छात्रों की आवाज दबानेवाला देशद्रोही है। भाजपा सचिव ने कहा कि ऐसे देशद्रोही तत्त्वों को समर्थन देने के बावजूद राहुल गांधी कहते है कि मेरे खून में राष्ट्रवाद है। उन्होंने राहुल गांधी के इस वक्तव्य पर पलटवार कहते हुए कहा कि कांग्रेस का ये कौन सा खून है जो आतंकवादियों की मौत पर रात भर आंसू बहाता है और उसके प्रवक्ता व नेता आतंवादियों को ‘जी’ और ‘साहब’ कहकर सम्बोधित करते हैं। श्री शर्मा ने राहुल गांधी पर निशाना साधते हुए कहा कि ‘कांग्रेस दर्शन’ तो कहता है कि आपके खून में तो फासीवाद है और आप कहते हैं कि आपके खून में राष्ट्रवाद है।